section_heading: Izvještaj
paragraph_text: Velika nagrada Velike Britanije bila je prekretnica, s dominantnom dvostrukom pobjedom Vettela ispred timskog kolege Webbera u suhim uvjetima na stazi. Button utrku nije završio na podiju prvi puta u sezoni, plasiravši se šesti. Red Bull također je dominirao na idućoj Velikoj nagradi Njemačke, s Webberom koji je ostvario svoju prvu najbolju startnu poziciju i pobjedu, unatoč kazni prolaska kroz boks. Ferrari je također pokazivao znakove poboljšanja konkurentnosti, s Felipeom Massom na trećem mjestu, u njegovoj posljednjoj utrci sezone. Na kvalifikacijama iduće utrke u Mađarskoj, bio je ozlijeđen nakon što ga je amortizer koji je otpao s bolida Rubensa Barrichella pri brzini od 260&nbsp;km/h pogodio u kacigu, incident koji je zasjenio utrku i pobjedu Lewisa Hamiltona. Ferrari je objavio da će Massu zamijeniti test vozač Luca Badoer, nakon što je radi ozljede vrata izostao mogući povratak sedmerostrukog svjetskog prvaka Michaela Schumachera.<ref> Razočaravajućeg Baodera kasnije je zamijenio Giancarlo Fisichella, nakon što je za volanom Force Indije u Belgiji ostvario izvrsno drugo mjesto.